CELEX: 62020TN0148
Language: sl
Date: 2020-03-09 00:00:00
Title: Zadeva T-148/20: Tožba, vložena 9. marca 2020 – FC/EASO

25.5.2020   
            
            
               SL
            
            
               Uradni list Evropske unije
            
            
               C 175/29
            
         
      Tožba, vložena 9. marca 2020 – FC/EASO
      (Zadeva T-148/20)
      (2020/C 175/40)
      Jezik postopka: grščina
      
         Stranki
      
      
         Tožeča stranka: FC (zastopnik: B. Christianós, odvetnik)
      
         Tožena stranka: Evropski azilni podporni urad (EASO)
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razveljavi izpodbijano odločbo EASO z dne 18. decembra 2019, št. EASO/ED/2019/509, s katero je bila zavrnjena njena pritožba z dne 5. septembra 2019, vložena v skladu s členom 90(2) Kadrovskih predpisov za uradnike Evropske unije (v nadaljevanju: Kadrovski predpisi),
               
            
                  —
               
               
                  razveljavi odločbo EASO z dne 7. junija 2019, s katero je slednji zavrnil umik z dne 23. maja 2019 odpovedi pogodbe tožeči stranki z dne 1. marca 2019,
               
            
                  —
               
               
                  naloži EASO, da tožeči stranki kot odškodnino skupaj z obrestmi plača znesek, ki ustreza dohodkom, ki bi jih prejela, če bi ohranila svoje delovno mesto pri EASO, in sicer od 1. junija 2019 do ponovne zaposlitve pri EASO ali, podredno, do izteka njene pogodbe pri EASO ali do njene zaposlitve na drugem mestu z ustrezno plačo v višini 7 534,03 EUR na mesec (do 15. julija 2019) in 7 777,25 EUR na mesec (od 16. julija 2019), skupaj z obrestmi,
               
            
                  —
               
               
                  naloži EASO, da tožeči stranki plača 250 000 EUR kot odškodnino za do sedaj utrpljeno nepremoženjsko škodo in okvaro zdravja, in
               
            
                  —
               
               
                  naloži EASO vse stroške tožeče stranke.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: izpodbijana odločba EASO/ED/2019/509 je glede prvega dela napačna iz naslednjih razlogov:
                  
                              —
                           
                           
                              kršitev pravice tožeče stranke do dobrega upravljanja (člen 41 Listine Evropske unije o temeljnih pravicah, v nadaljevanju: Listina), v obliki temeljnega načela nepristranskosti, skrbnega ravnanja, in temeljnega načela objektivnosti ter domneve nedolžnosti (prvi razlog za razveljavitev v zvezi s prvim delom),
                           
                        
                              —
                           
                           
                              kršitev pravice tožeče stranke, da uprava spoštuje njen interes, kar izhaja iz pravice do dobrega upravljanja (člen 41 Listine) in dolžnosti skrbnega ravnanja (člen 24 Kadrovskih predpisov) (drugi razlog za razveljavitev v zvezi s prvim razlogom),
                           
                        
                              —
                           
                           
                              ta nezakonita ravnanja in opustitve EASO vsebujejo napake glede očitno napačne presoje, napačne uporabe prava in nezadostne obrazložitve (tretji razlog za razveljavite, kar zadeva prvi razlog).
                           
                        
            
                  2.
               
               
                  Drugi tožbeni razlog: izpodbijana odločba EASO/ED/2019/509 je pravno pomanjkljiva iz naslednjih razlogov:
                  
                              —
                           
                           
                              napaka zaradi očitne napake v presoji, napačna uporaba prava in nezadostna obrazložitev, zlasti glede sklicevanja na odpoved iz člena 47(b)(ii) Pogojev za zaposlitev drugih uslužbencev Evropske unije in možnost njenega umika (prvi razlog za razveljavite v zvezi z drugim razlogom),
                           
                        
                              —
                           
                           
                              kršitev pravice tožeče stranke do dobrega upravljanja (člen 41 Listine) in dolžnosti skrbnega ravnanja (člen 24 Kadrovskih predpisov, ki se uporabljajo po analogiji), zlasti v obliki pravice, da uprava upošteva njene interese (drugi tožbeni razlog v zvezi z drugim delom).